laion/Wikipedia-Exotic huggingface dataset:
דינופידיים

דינופידיים או עכבישים מטילי רשת (שם מדעי: Deinopidae) היא משפחת עכבישאים בעלת כישרון לזרוק את הרשת שלהם לעבר טרפם מבין הענפים. לעיתים מכנים אותם "עכבישי עוג". גודלם בדרך כלל נע בין 1.5 ס"מ ל-2.5 ס"מ. עכבישים אלה פעילי לילה. הם בעלי עיניים ענקיות המותאמות לראיית לילה וגדולים מאוד יחסית לראש העכביש. להערכת החוקרים, קליטת האור שלהם טובה אף יותר מחתולים ומינשופים. הם דקים מאוד ובעלי רגליים מוארכות הנתלות על הענפים. 2 הרגליים הקדמיות שלהם מותאמות להשלכת רשת דביקה אותה הם מייצרים בין רגליהם, לעבר טרף שעובר תחתיהם ואינו חש בדבר. הקורים הדביקים לוכדים את הטרף והעכביש מושך את הרשת מהקרקע לעברו ומזריק לטרף ארס עד שהוא מת. הם מצויים באוסטרליה, דרום-מזרח אסיה, אפריקה, אמריקה הלטינית ופלורידה (שם הם מצויים בין דקלים) וחיים בעיקר ביערות או באזורים סבוכים בהם הם יכולים להיתלות הפוך בצמוד לקרקע. משפחה דינופידיים (Deinopidae) סוג Deinopis סוג Menneus מדיה וקבצים בנושא דינופידיים בוויקישיתוף דינופידיים, באתר ITIS (באנגלית) דינופידיים, באתר NCBI (באנגלית) דינופידיים, באתר Animal Diversity Web (באנגלית) דינופידיים, באתר האנציקלופדיה של החיים (באנגלית) דינופידיים, באתר GBIF (באנגלית) דינופידיים, באתר אנציקלופדיה בריטניקה (באנגלית)
סטפן פרסון

קארל סטפן ארלינג פרסון (נולד ב-4 באוקטובר 1947) הוא מיליארדר שוודי, הוא יושב הראשון והמחזיק ברוב המניות של חברת H&M, חברת אופנה שהוקמה על ידי אביו, ארלינג פרסון, בשנת 1947. פרסון לקח את ניהול החברה מאביו בשנת 1982 וניהל אותה עד לשנת 1998. הוא אף מחזיק בחלק ניכר ממניות חברת הטכנולוגיה השוודית Hexagon AB. כמו כן, בבעלותו חברת החזקות עם נכסים בלונדון, פריז וסטוקהולם. סטפן פרסון הוא בנו של ארלינג פרסון, שייסד את חברת האופנה הבילאומית H&M בשנת 1947. למד באוניברסיטת סטוקהולם. פרסון הוא המייסד של ארגון "מנטור", מוסד ללא כוונות רווח שבא למגר את תופעת השימוש בחומרים אסורים בקרב צעירים. מעריץ של קבוצת הכדורגל יורגודן. משתתף בפעילויות סקי, טניס וגולף. בבעלותו דירות בפריז, לונדון וסטוקהולם. רוב השנה הוא מתגורר בסטוקהולם עם אשתו קרולין דניס פרסון. לזוג שלושה ילדים. בשנת 2009, בנו, קארל-יוהאן פרסון, מונה לתפקיד נשיא ומנכ"ל חברת H&M. שני ילדיהם האחרים, טום פרסון ושרלוט סודרסטורם הם מיליארדרים בזכות עצמם. מדיה וקבצים בנושא סטפן פרסון בוויקישיתוף סטפן פרסון, באתר אנציקלופדיה בריטניקה (באנגלית)
אלכסנדר דיומא

האם התכוונתם ל... אלכסנדר דיומא האב – סופר צרפתי, מחבר "שלושת המוסקטרים" וספרים נוספים. אלכסנדר דיומא הבן – סופר צרפתי, מחבר "הגברת עם הקמליות" וספרים נוספים. תומא-אלכסנדר דיומא – גנרל בצבא נפוליאון ואביו של אלכסנדר דיומא האב.
עקב שחור-צווארון

עקב שחור-צווארון (שם מדעי: Busarellus nigricollis) הוא מין של עוף דורס ממשפחת הנציים המצוי ביערות האמזונאס שבאמריקה הדרומית. זהו המין היחידי בסוגו והוא קרוב משפחה של העקב. אורכו של העקב 45-58 ס"מ, מוטת הכנפיים באורך 115-143 ס"מ ומשקלו 390-700 גרם. הוא בעל ראש לבן עם מקור, עיניים וצווארון שחורים וגוף בצבע חום-ערמוני. הכנפיים והזנב שחורים והכפות ורודות. מקורו מעוקל והטפרים בעלי קרסים העוזרים להיאחז בטרף. הוא מעופף בין היערות הטרופיים של האמזונאס ומחפש דגים קטנים אותם הוא שולה מהנרות שביער. בנוסף לדגים הוא ניזון גם מחלזונות, לטאות, עופות ויונקים קטנים שונים. זוג העקבים מקנן יחדיו בעונת הרבייה ומקימים קן בסמוך למים, מהם ההורים יכולים לצוד. מדיה וקבצים בנושא עקב שחור-צווארון בוויקישיתוף עקב שחור-צווארון, באתר ITIS (באנגלית) עקב שחור-צווארון, באתר NCBI (באנגלית) עקב שחור-צווארון, באתר Animal Diversity Web (באנגלית) עקב שחור-צווארון, באתר GBIF (באנגלית) עקב שחור-צווארון באתר הרשימה האדומה של IUCN
פארוק מיאה

פארוק מיאה (באנגלית: Farouk Miya; נולד ב-26 בנובמבר 1995) הוא כדורגלן אוגנדי המשחק בריזספור מליגת העל הטורקית. מיאה התחיל את הקריירה שלו בקבוצת ויפרס מליגת העל האוגנדית. מיאה שיחק בוויפרס 49 משחקים וכבש 20 והיה מלך שערי הליגה בעונת 2014/2015. בינואר 2016 הושאל לסטנדרד לייז' מליגת העל הבלגית עד לסיום העונה עם אופציה לרכישה בתום תקופת ההשאלה. ב-13 במרץ 2016 מיאה ערך את הופעת הבכורה שלו בליאז' בהפסד 4-0 למכלן. ב-22 באפריל 2016 הבקיע את שער הבכורה שלו בקבוצה בניצחון 1-4 נגד מוסקרון. בסיום העונה סטנדרד ליא' רכשה את כרטיס השחקן שלו תמורת 400 אלף דולר, אך כעבור תקופה קצרה הושאל למוסקרון. בפברואר 2018 הושאל לסבאיל מליגת העל האזרית. ב-12 ביולי 2018 חתם בה.נ.ק. גוריצה מליגת העל הקרואטית. ב-20 באוגוסט 2019 חתם בקוניאספור הטורקית. ב-20 בינואר 2022 מיאה חתם בלבוב מליגת העל האוקראינית, במדי הקבוצה לא רשם דקות משחק שלאחר שהליגה נעצרה כחודש לאחר חתימתו עקב הפלישה הרוסית לאוקראינה. ב-13 ביולי 2022 הצטרף לריזספור. ב-11 ביולי 2014 מיאה ערך את הופעת הבכורה שלו עבור נבחרת אוגנדה בניצחון 0-1 נגד איי סיישל בו גם כבש את שער הבכורה שלו בנבחרת שהיה גם שער הניצחון. ב-4 בספטמבר 2016 מיאה הבקיע את שער הניצחון עבור אוגנדה נגד קונגו שהעלה את אוגנדה לגביע אפריקה לאומות לראשונה משנת 1978. מיאה גם השתתף עם הנבחרת בטורניר הגמר, שיחק בשלושת המשחקים וכבש את השער היחיד של אוגנדה באליפות בתיקו 1-1 נגד מאלי. פארוק מיאה, ברשת החברתית אקס (טוויטר) פארוק מיאה, באתר Transfermarkt פארוק מיאה, באתר Soccerway פארוק מיאה, באתר WorldFootball.net פארוק מיאה, באתר National Football Teams פארוק מיאה, באתר FootballDatabase.eu
סגסטריים

סגסטריים או עכבישי צינור (שם מדעי: Segestriidae) היא משפחת עכבישאים המצויים בכל היבשות. הם בעלי שש עיניים ובעלי גוף עגלגל בצבע חום או שחור. הם בעלי כליצרות בולטות ורגליים שעירות מעט. עכבישים אלה בונים את הרשתות שלהם מתחת לסדקי עצים או בין סלעים ושם טווים רשת מסועפת דמוית צינור. בתוך הצינור הם ממתינים לטרף לא זהיר שיילכד ואז עטים עליו. העכביש עצמו מסתתר בתוך עמק הצינור כך שטרפו לא רואה אותו. עכבישים אלה ניזונים בעיקר מחרקים שונים והם אוהבים בעיקר דבורים. הם מתמודדים עם הדבורים על ידי שפשוף העוקץ הארסי שלהם כנגד הקורים וכך הוא נפלט בקלות. הם יכולים לצוד ולהרוג כמה חרקים בבת אחת. מין נפוץ מהמשפחה הוא Segestria florentina המצוי ברחבי אירופה. נשיכתו נחשבת כואבת מאוד. משפחה סגסטריים (Segestriidae) סוג Ariadna סוג Citharoceps סוג Gippsicola סוג Segestria מדיה וקבצים בנושא סגסטריים בוויקישיתוף סגסטריים, באתר ITIS (באנגלית) סגסטריים, באתר NCBI (באנגלית) סגסטריים, באתר Animal Diversity Web (באנגלית) סגסטריים, באתר האנציקלופדיה של החיים (באנגלית) סגסטריים, באתר GBIF (באנגלית)
מבארכ בוסופא

מבארכ בוסופא (בערבית: مُبارك بوصوفا, בתעתיק מדויק: מבארכ בוצופא; נולד ב-15 באוגוסט 1984) הוא כדורגלן הולנדי-מרוקאי המשחק בעמדת הקשר התוקף. בוסופא התחיל את הקריירה שלו בקבוצות נוער מקומיות ובגיל 8 הצטרף לאקדמיה של אייאקס אמסטרדם. בעונת 2004/2005 חתם בגנט מליגת העל הבלגית. בשנת 2006 זכה בוסופא במספר תארים ביניהם: נעל הזהב הבלגית, כדורגלן העונה בבלגיה והכדורגלן הצעיר של העונה בבלגיה. ביוני 2006 חתם ל-4 שנים באנדרלכט תמורת 3.5 מיליון אירו. בעונת 2008/2009 נבחר בפעם השנייה לכדורגלן העונה בליגה הבלגית. בעונת 2009/2010 הבקיע 14 שערים ו-24 אסיסטים ובאותה עונה זכה באליפות עם אנדרלכט וזכה בתואר כדורגלן העונה פעם שנייה ברציפות. בסיום העונה חידש את חוזהו והפך לכדורגלן עם המשכורת הגבוהה בבלגיה. ב-7 במרץ 2011 הודיע המועדון הרוסי טרק גרוזני כי בוסופא חתם בשורותיו, אך כעבור שלושה ימים הודיע המועדון כי העסקה נפלה עקב הערמת קשיים מצידו של בוסופא. לאחר כמה שעות פורסם כי בוסופה חתם באנז'י מחצ'קלה. ב-16 באוגוסט 2013 חתם ל-3 שנים בלוקומוטיב מוסקבה תמורת 15 מיליון אירו. ב-1 בפברואר 2016 חזר לקדנציה שנייה בגנט כאשר הושאל עד לסיום העונה. ב-28 ביולי 2016 עזב לראשונה את אירופה וחתם לשנתיים באל-ג'זירה מליגת העל של איחוד האמירויות הערביות. ב-3 בינואר 2019 בוסופא חתם בא-שבאב מליגת העל הסעודית עד לסיום העונה. ב-20 באוגוסט 2019, בוסופא חתם בא-סאיליה. בוסופא אמנם נולד בהולנד אך הוא החליט לייצג את נבחרת מרוקו. ב-23 במאי 2006 ערך את הופעת הבכורה שלו בנבחרת מרוקו במשחק ידידות נגד ארצות הברית. ב-9 בפברואר 2011 הבקיע את שני שערי הבכורה שלו בנבחרת בניצחון 0-3 נגד ניז'ר. בוסופא שיחק עם נבחרת מרוקו בגביע אפריקה לאומות 2012 וגביע אפריקה לאומות 2017. אנדרלכט ליגת העל הבלגית: 2006/2007, 2009/2010 הגביע הבלגי: 2007/2008 הסופר קאפ הבלגי: 2007, 2010 לוקומוטיב מוסקבה הגביע הרוסי: 2014/2015 אל-ג'זירה ליגת העל של איחוד האמירויות הערביות: 2016/2017 אישיים נעל הזהב הבלגית: 2006, 2010 כדורגלן השנה בבלגיה: 2006, 2009, 2010 הכדורגלן הצעיר של בלגיה: 2005/2006 מלך הבישולים בליגת העל הבלגית: 2009/2010 (24 בישולים) אתר האינטרנט הרשמי של מבארכ בוסופא (באנגלית) מבארכ בוסופא, באתר Transfermarkt מבארכ בוסופא, באתר Soccerway מבארכ בוסופא, באתר WorldFootball.net מבארכ בוסופא, באתר National Football Teams מבארכ בוסופא, באתר FootballDatabase.eu
סערון שחפי

סַעֲרוֹן שחפי (שם מדעי: Fulmaris glacialis), הוא מין של עוף ימי ממשפחת היסעוריים. בעבר הוא נחשב למין ממשפחת השחפיים. אורכו של הסערון השחפי 46 ס"מ, מוטת כנפיו 102–112 ס"מ ומשקלו 450–1,000 גרם. הוא בעל נוצות ראש לבנות עם כסות גוף חומה-אפורה ומקור צהוב. הכפות בעלות קרומי שחייה והסערון השחפי מסוגל לשחות ואף לצלול לעומק לא-רב. הסעורנים השחפיים מעופפים בחבורות קטנות באזורים הארקטיים של צפון האוקיינוס השקט והאוקיינוס האטלנטי. הם אינם מרחיקים מעוף מהחופים וגם לא מצויים הרבה ביבשה. הם מעופפים בחבורות ודואים מעל הים. הם ניזונים מדגים קטנים ומסרטנים אותם הם חוטפים מפני המים או צוללים לשם כך. לעיתים הם ניזונים עם עופות ים אחרות או אף עם כלבי ים ולווייתנים. הם מסוגלים גם לשתות מי ים ולפלוט את המלחים בצורת רסס. F. g. glacialis F. g. auduboni F. g. rodgersii מדיה וקבצים בנושא סערון שחפי בוויקישיתוף סערון שחפי, באתר ITIS (באנגלית) סערון שחפי, באתר NCBI (באנגלית) סערון שחפי, באתר Animal Diversity Web (באנגלית) סערון שחפי, באתר האנציקלופדיה של החיים (באנגלית) סערון שחפי, באתר Internet Bird Collection (באנגלית) סערון שחפי, באתר GBIF (באנגלית) סערון שחפי באתר הרשימה האדומה של IUCN
מדרש תלמוד תורה

מדרש תלמוד תורה היה מוסד לימודים יהודי-מסורתי לבנים צעירים שהוקם ונסגר מספר פעמים בין השנים 1832–1951 בבגדאד שבעיראק. רבים מבוגריו שימשו כרבנים ואישי ציבור בבגדאד ובישראל. עד המחצית השנייה של המאה ה-19, היו בקהילה היהודית בעיראק מוסדות לימוד מסורתיים שכונו "סתאד' " או "חדרים". אחרי תקופה זו נוספו למערכת החינוך עשרות "חדרים" נוספים, ותנאי הלימוד המסורתיים שופרו באופן יחסי. בעקבות כניסתם של מוסדות לימוד מודרניים לעיראק בתחילת המאה ה-20, החלה דעיכת הלימוד המסורתי בערים המרכזיות. הדעיכה נמשכה עד להקמת "מדרש תלמוד תורה" הראשון בשנת 1832, שמטרתו הייתה להציע לבני עניים בעיקר חינוך מסורתי כתחליף לחינוך המודרני שהתפשט. "מדרש תלמוד תורה" בולט נוסף הוקם בשנת 1869, ונתמך על ידי גבירים מקומיים, והרב שלמה בכור חוצין נמנה עם מייסדיו. הוא שרד עד שנת 1875 בלבד, ותלמידיו עברו ללמוד במוסדות של כל ישראל חברים. כדי להרחיב את מעגל ההשכלה לשכבות נוספות של מעוטי יכולת ועניים בעיקר, הקים הרב יחזקאל אל ווקיל שוב פעם מוסד לימודים דומה בשנת 1932, והפעיל אותו עד שנת 1951. בין השנים האלו שימש הרב מנשה שהרבני כמורה במוסד במשך תקופה. המוסד על כל שנותיו נועד בעיקר לילדי עניים שהוריהם לא יכלו לשלם שכר לימוד, וחפצו כי יתחנכו במוסד מסורתי. מתכונת הלימודים כללה בין היתר לימוד תנ"ך, תלמוד, כתיבת רש"י חצי קולמוס, ועוד. אולם בשנותיו האחרונות כלל גם מקצועות נוספים כדוגמת היסטוריה, השפות עברית, אנגלית וערבית. לאחר סיום הלימודים ב"מדרש תלמוד תורה", התלמידים המצטיינים היו ממשיכים למדרש בית זלכה, והשאר למוסדות לימוד נוספים. בין השנים בהן לא פעלו מוסדות בולטים, המשיכו לפעול מסגרות דומות תחת השם "מדרש תלמוד תורה". בשנת 1906 שימש בוגר המוסד הרב יצחק מכמל כמורה לתנ”ך, תלמוד ועברית במוסד. בשנת 1919 החל להכשיר מורים במוסד, ושימש גם כמורה לשיעורי עברית, דקדוק ותולדות עם ישראל. בין השנים 1918–1920 שימש עזרא חדד כמורה לערבית, היסטוריה ואנגלית במוסד. בשנת 1910 מנה המוסד כ-2,000 תלמידים. בשנת 1929 מנה המוסד כ-1,000 תלמידים. נכון לשנת 1910, הקהילה היהודית החזיקה את התלמוד תורה מכספיה, ונכון לשנת 1925 קיום המוסד היה תלוי בתרומות והקדשות בעיקר. הרב יצחק מכמל הרב יעקב מוצפי הרב יהודה פתיה הרב סלמן חוגי עבודי הרב סלמאן מוצפי החוקר אברהם בן יעקב החזן חכם גורג'י יאיר צופים של בית הספר מדרש תלמוד תורה 1935, באתר בית התפוצות יהושע מאירי, החינוך בקהילת יהודי בבל, באתר על גדות החידקל סקירה על תלמידי מדרש תלמוד תורה, באתר מה-יא"ה בניגוד אליהן, המשיכו בכפרים ללמד ב"חדרים" באופן מסורתי. חכם יצחק מכמל, באתר החכם היומי מכתבים מתוגרמה, עיתון הצפירה, באתר Jpress, ‏3 בנובמבר 1910 החינוך בין יהודי בבל, עיתון דבר, באתר Jpress, ‏13 בינואר, 1929 עליית המוני מהגרים לא"י, עיתון דאר היום, באתר Jpress, ‏19 ביולי 1925
פולמאר דרומי

פולמאר דרומי או יסעור שחפי דרומי (שם מדעי: Fulmarus glacialoides), הוא מין של עוף ימי ממשפחת היסעוריים. בעבר הוא נחשב למין ממשפחת השחפיים. הוא מצוי בימים של סביבות אנטארקטיקה והאיים סביבה. אורכו של הפולמאר 45-50 ס"מ, מוטת כנפיו 110-120 ס"מ ומשקלו 740-790 גרם בממוצע. הוא דומה לקרובו סערון שחפי ובעל צבעים דומים אך הוא בהיר יותר ובעל כתם לבן ייחודי על כנפיו. הוא בעל קרומי שחייה, מקור חרוטי צהוב והוא מסוגל לשתות מי מלח מהים. יסעור זה מקנן בלהקות על צוקים בחצי הכדור הדרומי ומטיל ביצה יחידה על גבי הסלע. שאר השנה היסעורים דואים מעל הים האנטארקטי בחיפוש אחר טרף כמו דגים, קריל ודיונונים. בחורף הם נודדים צפונה לאקלים נוח יותר. יסעורים אלה מצויים לעיתים ליד ספינות והם דואים בקרבתם. הם גם נצפים יחד עם עופות ים אחרות וכן עם כלבי ים ולווייתנים. היסעורים ניזונים מדגים שהעופות או הלווייתנים מפספסים. מדיה וקבצים בנושא פולמאר דרומי בוויקישיתוף פולמאר דרומי, באתר ITIS (באנגלית) פולמאר דרומי, באתר NCBI (באנגלית) פולמאר דרומי, בבסיס הנתונים ARKive (באנגלית) פולמאר דרומי, באתר האנציקלופדיה של החיים (באנגלית) פולמאר דרומי, באתר GBIF (באנגלית) פולמאר דרומי באתר הרשימה האדומה של IUCN
קז'ימייז' הראשון

קז'ימייז' הראשון, המכונה המשקם (בפולנית: Kazimierz I Odnowiciel; ‏25 ביולי 1016, קרקוב – 19 במרץ 1058, פוזנן) היה דה פקטו דוכס פולין, מטעם שושלת פיאסט, ודה יורה מלך פולין, החל משנת 1034, ועד מותו בסוף שנת 1058. היה בנם של המלך מיישקו השני, והמלכה רִישֶׁזִי, ועם מות אביו, שהשאיר את המדינה מפורדת ומפולגת, תפס בשנת 1034 את השלטון. הוא ניסה לאחד מאחוריו אצילים ושליטים שונים שישבו באופוזיציה, ומכאן קיבל את שמו, המשקם. היעדר סמכות מרכזית במדינה, הובילה לתוהו ובוהו מדיני, ובשנת 1039 פלש למדינה בז'טיסלאב הראשון, דוכס בוהמיה, וקז'ימייז' יצא לגלות. תוך חודשים ספורים שב קז'ימייז' והשתלט על פולין, כשהוא לוקח על עצמו את הארגון מחדש של הדת והמדינה. בעזרתם של ירוסלב החכם שהיה נסיך קייב, ווליקי נובגורוד, עלה בידו להשיב את השליטה הפולנית באזור מזוביה. מדיה וקבצים בנושא קז'ימייז' הראשון בוויקישיתוף קז'ימייז' הראשון, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלכסנדר ברדה

הרב אלכסנדר לייב (סאשה) בֹּרֹדָה (נולד בו' בתמוז תשכ"ח, 2 ביולי 1968) הוא נשיא פדרציית הקהילות היהודיות של רוסיה, מייסד מוזיאון היהדות והסובלנות, חבר הלשכה הציבורית של רוסיה, וחבר המועצה הציבורית שתחת משרד ההגנה הרוסי. חתן התואר "בונה הכבוד של מוסקבה" על תרומתו בהנדסת הרכבת התחתית של מוסקבה, ואות כבוד מהנשיא פוטין על תרומתו לחברה כרב. נולד במוסקבה ולמד בניית תחבורה במכללה. שירת בחיל התעופה של הצי הסובייטי הימי. למד הנדסת מכרות במכון הפוליטכני במוסקבה, ונטל חלק עיקרי בבניית ותכנון שלוש תחנות ברכבת התחתית של מוסקבה, ב-2008 קיבל על כך מראש העיר יורי לוז'קוב את התואר "בונה הכבוד של מוסקבה". ב-1989 חזר בתשובה והתקרב לחב"ד, ואז החל לערוך את המגזין "לחיים", וב-1996 מונה לנשיא "הקרן הציבורית האזורית לפיתוח התרבות היהודית". ב-1996 החל בייסוד הבניין הענק של המרכז הקהילתי היהודי במוסקבה בשכונת מרינה רושצ'ה, הגדול ביותר במזרח אירופה, שבנייתו הושלמה בשנת 2000. החל משנת 2000 שימש כסגן נשיא פדרציית הקהילות היהודיות של רוסיה, הארגון היהודי המוביל ברוסיה, הכולל 200 קהילות ב-180 ערים, וב-19 בפברואר 2008 נבחר לנשיא הארגון. הקים מוסך גדול במוסקבה. ב-2016 זכה באות כבוד מולדימיר פוטין לאחר שזכה באות זהה הרב ברל לאזאר, וכן השתתף יחד עם הרב לאזאר בפגישות רבות עם הנשיא. הרב ברדה נשוי ואב לחמישה. ב-4 במרץ 2022, בראיון לסוכנות הידיעות אינטרפקס הוא הביע תמיהה על כך שהנאו-נאציזם תוקף את עצמו באופן פעיל במדינה כמו אוקראינה והצהיר: "קשה להבין שבאוקראינה, שם יש היא קהילה יהודית גדולה למדי ומשגשגת במידה רבה, ישנה האדרה מקבילה של פושעים האחראים למותם של אבותיהם של אותם יהודים". הוא תקף את החלטתו של הרב הראשי של מוסקבה, פנחס גולדשמידט, לעזוב את רוסיה וטען כי אף אחד לא לחץ עליו לתמוך במלחמה באוקראינה. דבריו זכו לביקורת מצד רבנים יהודים באוקראינה, בהם רבה של אוקראינה, הרב משה ראובן אסמן, שאמר כי תמיכה בפלישה היא תמיכה ברצח יהודים. מדיה וקבצים בנושא אלכסנדר ברדה בוויקישיתוף www.vesti.ru/doc.html?id=906167
מעיין עטרת

מעיין עטרת הוא מעיין שכבה, אשר נובע לשתי בריכות בטון, במורדות המזרחיים של היישוב עטרת. הבריכות הוקמו בשנת 2005 על ידי תושבים ובני נוער מהישוב עטרת הסמוך, בסיוע המועצה האזורית מטה בנימין. המעיין נמצא סמוך ליישוב עטרת, על כביש חוצה בנימין (465). מבחינה גאלוגית הוא נמצא במורדות המערביים של רכס ההר המרכזי של השומרון. נהוג לצרף את המעיין מבחינה תיירותית לשאר מעיינות מערב בנימין והרי גופנא. סמוך למעיין ישנו בוסתן עצי פרי, וניתן להשקיף ממנו על העיר רוואבי ועל כביש הגישה אליה. מהמעיין נשקף נוף ואדי עין דרא, רכס ההר המרכזי של השומרון, ומטעי זיתים האופייניים לאזור. במהלך שנת 2005 תושב עטרת שם לב לנביעה ובגיוס עוד שני חברים הוחלט על פיתוח המקום לשתי בריכות אשר מחוברות בתעלה לנביעה. בשנת 2010 נסללה הירידה התלולה בדרך הגישה למעיין, על ידי המועצה האזורית, ובעקבות זאת הפכה הגישה למעיין אפשרית לכל סוגי הרכב. בשנת 2013 לקחו על עצמם חבורה של בוגרי הישיבה התיכונית כינור דוד שבעטרת לשפץ את המעיין וסביבתו לזכר חברם למחזור אלישיב לוביץ', שנפטר מדום לב במהלך אימון כושר. במסגרת השיפוץ רוצפה סביבתו של המעיין וחופו קירות הבריכות החיצוניים בצורה תואמת, ניטעו עצים, הובאו ספסלים ושולחנות, ושופרה שפיעת הנביעה. בשנת 2019 מחלקת תיירות של המועצה האזורית מטה בנימין הנגישה את המעיין לאנשים בעלי מוגבלויות. במסגרת ההנגשה נבנתה מדרגה עם מוט אחיזה המאפשרת כניסה למים למרותקים לכיסאות גלגלים, בנוסף, נבנו שולחנות פיקניק עם מקומות ישיבה לכיסאות גלגלים. באוגוסט 2023 התפרסם כי שני ילדים שטבלו במעיין אושפזו במרכז הרפואי שערי צדק כתוצאה מחדירת עלוקות לעיניהם. "מעיין עטרת", באתר "מאחורי ההר" "מעיין עטרת" באתר "נלך" תיירות חבל בנימין, גם עם מוגבלות חוגגים עצמאות, באתר פייסבוק, ‏8.5.2019 איתי גל, עלוקות התגלו בעיניים של שני ילדים שטבלו במעיין באזור בנימין, באתר ynet, 7 באוגוסט 2023
אליפות גרמניה בכדורגל 1956

אליפות גרמניה בכדורגל 1956 הייתה העונה ה-46 של התחרות. זה היה השלב האחרון של עונת 1955/1956 בכדורגל הגרמני. התחרות הסתיימה בניצחון של בורוסיה דורטמונד, וזאת בפעם הראשונה בתולדות המועדון. בעקבות זכייה זו היא העפילה לגביע אירופה לאלופות. התחרות כללה 9 קבוצות שהעפילו מליגות אזוריות: אוברליגה צפון -המבורג, הנובר 96 אוברליגה מערב - בורוסיה דורטמונד, שאלקה 04 אוברליגה ברלין - ויקטוריה ברלין אוברליגה דרום מערב - פ.צ. קייזרסלאוטרן, פ.צ.נוינדורף אוברליגה דרום - קרלסרוהה, שטוטגרט תחילה, הקבוצות שהעפילו לתחרות מהמקום השני בליגה ערכו סבב מוקדם ממנו עלו לתחרות עצמה 3 קבוצות. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר. אלפרד נפקלו, בורוסיה דורטמונד כבש 10 שערים וזכה בתואר מלך השערים. נתונים מפורטים מאתר rsssf נתונים מאתר weltfussball
ריסנפיריים

ריסנפיריים או דגי נץ (שם מדעי: Cirrhitidae) היא משפחה של דגי גרם בסדרת הדקראים ובתת-סדרת דמויי-דקר. אלו דגי שוניות החיים באזורים הטרופיים ברחבי האוקיינוס ההודי והאוקיינוס השקט וכן בים הקריבי. רובם דגים קטנים באורך 7-15 ס"מ, אך המין הגדול ביותר במשפחה Cirrhitus rivulatus יכול להגיע לאורך 60 ס"מ. הם בעלי ראשים עבים ועיניים מגודלות וצבעוניות, גופים צרים וסנפירי גב קוצניים בולטים. גם סנפירי החזה שלהם בולטים ומעט קוצניים. הם צבעוניים ולחלקם ישנו חדק מוארך. דגים אלה חיים בין האלמוגים של השונית וסוקרים את הסביבה בצורה המזכירה נצים, מהם קיבלו את שמם השני, כדי לגלות טורפים, בני זוג או מזון כמו סרטנים או רכיכות. חלק מהמינים חיים ביחידות, אחרים חיים בזוגות וכמה מינים חיים בקבוצות קטנות. חלק מהדגים הללו הם דגי נוי מצויים. משפחה ריסנפיריים (Cirrhitidae) סוג Amblycirrhitus סוג Cirrhitichthys סוג Cirrhitops סוג Cirrhitus סוג ומין יחיד Cristacirrhitus punctatus סוג ומין יחיד Cyprinocirrhites polyactis סוג ומין יחיד Isocirrhitus sexfasciatus סוג ומין יחיד Itycirrhitus wilhelmi סוג ומין יחיד Neocirrhites armatus סוג ומין יחיד Notocirrhitus splendens סוג ומין יחיד רִיסְנַפִּיר חַד-רֹאשׁ (Oxycirrhites typus) סוג Paracirrhites מדיה וקבצים בנושא ריסנפיריים בוויקישיתוף ריסנפיריים, באתר ITIS (באנגלית) ריסנפיריים, באתר NCBI (באנגלית) ריסנפיריים, באתר Animal Diversity Web (באנגלית) ריסנפיריים, באתר האנציקלופדיה של החיים (באנגלית) ריסנפיריים, באתר GBIF (באנגלית)
פרדריק טרבס (שחקן)

פרדריק ויליאם טרבס, BEM (באנגלית: Frederick William Treves;‏ 29 במרץ 1925 - 30 בינואר 2012) היה שחקן אופי אנגלי בעל רפרטואר עשיר. טרבס נולד בעיר מרגייט שבמחוז קנט באנגליה. הוא למד במכללה הימית פנגבורן (אנ'), ובמלחמת העולם השנייה שירת בצי הסוחר הבריטי. בהפלגה הראשונה שלו על אוניית התובלה ויימאראמה, היה מעורב במבצע פדסטל שנועד להעביר אספקה למלטה הנצורה. ב-13 באוגוסט 1942 הטביעו מפציצים גרמנים את האונייה ויימאראמה, הדלק על הסיפון התלקח, והאונייה התפוצצה. מתוך 107 אנשי הצוות נהרגו 80. טרבס סייע בהצלת אחדים מעמיתיו. טרבס, שהיה אז בן 17, קיבל את מדליית האימפריה הבריטית (אנ') ואת מדליית המלחמה על אומץ לב בים (אנ'). אחרי המלחמה למד טרבס משחק באקדמיה המלכותית לאמנות הדרמה. טרבס היה שייך למשפחה שעסקה ברפואה. אביו היה רופא, ודודו של אביו היה פרדריק טרבס הרופא שהתפרסם בכך שגילה את ג'וזף מריק, "איש הפיל". בסרטו של דייוויד לינץ' "איש הפיל" גילם אנתוני הופקינס את דמותו של הרופא, וטרבס עצמו שיחק בתפקיד חבר מועצת העיר. בין תוכניות הטלוויזיה הרבות שבהן השתתף טרבס אפשר למנות את "A For Andromeda", "משפחת קזאלט", "היהלום שבכתר", "A Dance to the Music of Time", "אשת הפוליטיקאי", "שלום אדוני המלך" (סדרת ההמשך של "בית הקלפים" הבריטית), "שפתון על צווארונך", "Bomber Harris", הגרסה של טרוור גריפית'ס ל"גן הדובדבנים", "Destiny" של דייוויד אדגר, "עובד המדינה העירום", "ילדי המסילה". טרבס השתתף כשחקן אורח בסדרות דרמה רבות כגון "רוזמרי ותיים", "בחזרה לאחוזת העמק", "The Bill", "ההרפתקאות החדשות של הסייח השחור", "עדות אילמת", "קוואנה QC", "ג'יבס וווסטר", "המפקח מורס", "פוארו" על פי אגאתה כריסטי, "לאבג'וי", "כן, אדוני ראש הממשלה", "ברז'ראק", "רציחות במידסומר", "Follyfoot", "מיס מארפל", "Minder", הסדרה "Z-Cars", "הגומלים", "Doomwatch", ובסיפור "Meglos" בסדרת המדע בדיוני "דוקטור הו". בקולנוע שיחק טרבס בסרטים "פרילאנס" (1971), "One Hour to Zero" (מ-1976), "Sweeney 2" (מ-1978), "צ'ארלי מופין" (1979), "איש הפיל" (1980), "מרדף אל תוך הלילה" (1981), "מותו של עיתונאי" (1985), "Paper Mask" (מ-1990), "The Fool" (מ-1990), "פחד בחשכה" (1991), "Mad Dogs and Englishmen" (מ-1995), וב-"Sunshine" (מ-1999). בנוסף לקריירה על המסך הופיע טרבס גם על במות התיאטרון ובתוכניות רדיו. הוא שיחק עם התיאטרון המלכותי הלאומי במחזה "Plenty" מאת דייוויד הר, "The Philanderer" מאת ג'ורג' ברנרד שו, "חסד" מאת ארנולד וסקר, "איש הקרח" מאת יוג'ין או'ניל, ובמחזות השייקספיריים "מהומה רבה על לא דבר" בתפקיד לאונטו, וב"קוריולנוס" בתפקיד מנניוס (1984). טרבס היה נשוי למרגרט ג'ין. בנו הבכור הוא השחקן סיימון טרבס. ב-30 בינואר 2002 נפטר במיצ'ם שבלונדון. מדיה וקבצים בנושא פרדריק טרבס בוויקישיתוף פרדריק טרבס, במסד הנתונים הקולנועיים IMDb (באנגלית) פרדריק טרבס, באתר AllMovie (באנגלית) פרדריק טרבס, במסד הנתונים הקולנועיים KinoPoisk (ברוסית) פרדריק טרבס, באתר MusicBrainz (באנגלית) תפקידים של טרבס בארכיון התיאטרון של אוניברסיטת בריסטול Treves on the Internet Movie Database Filmography on the Internet Movie Database Obituary - Dr Who Treves on the AHDS Performing Arts website Treves in Coriolanus on the Ian McKellen website
אליפות גרמניה בכדורגל 1957

אליפות גרמניה בכדורגל 1957 הייתה העונה ה-47 של התחרות. זה היה השלב האחרון של עונת 1956/1957 בכדורגל הגרמני. התחרות הסתיימה בניצחון של בורוסיה דורטמונד, וזאת בפעם השנייה בתולדות המועדון ובפעם השנייה ברציפות. בעקבות זכייה זו היא העפילה לגביע אירופה לאלופות. התחרות כללה 9 קבוצות שהעפילו מליגות אזוריות: אוברליגה צפון - המבורג, הולשטיין קיל אוברליגה מערב - בורוסיה דורטמונד, דיסבורג אוברליגה ברלין - הרטה ברלין אוברליגה דרום מערב - פ.צ. קייזרסלאוטרן, פ.צ. זארבריקן אוברליגה דרום - נירנברג, קיקרז אופנבך תחילה, קיקרז אופנבך והולשטיין קיל התחרו על המקום השמיני בתחרות. קיקרז אופנבך ניצחו 3:2 בהארכה. הקבוצות חולקו לשני בתים. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר. אלפרד נפקלו, בורוסיה דורטמונד כבש 5 שערים וזכה בתואר מלך השערים. זאת בפעם השנייה ברציפות. נתונים מפורטים מאתר rsssf נתונים מאתר weltfussball
אליפות גרמניה בכדורגל 1958

אליפות גרמניה בכדורגל 1958 הייתה העונה ה-48 של התחרות. זה היה השלב האחרון של עונת 1957/1958 בכדורגל הגרמני. התחרות הסתיימה בניצחון של שאלקה 04, וזאת בפעם השביעית בתולדות המועדון. בעקבות זכייה זו היא העפילה לגביע אירופה לאלופות. להמבורג זה היה ההפסד השני ברציפות במשחק הגמר. התחרות כללה 9 קבוצות שהעפילו מליגות אזוריות: אוברליגה צפון -המבורג, איינטרכט בראונשווייג אוברליגה מערב - שאלקה 04, פ.צ. קלן אוברליגה ברלין - טניס בורוסיה ברלין אוברליגה דרום מערב - פירמסנס, פ.צ. קייזרסלאוטרן אוברליגה דרום - קרלסרוהה, נירנברג תחילה, פ.צ. קלן ופ.צ. קייזרסלאוטרן התחרו על המקום השמיני בתחרות. קיקרז אופנבך ניצחו 3:0 במשחק נוסף. הקבוצות חולקו לשני בתים. בכל בית המשחקים נערכו במגרש נייטרלי, תוך מפגש יחיד בין הקבוצות. מנצחות הבתים נפגשו למשחק הגמר. ברנהרד קלודט, שאלקה 04 כבש 5 שערים וזכה בתואר מלך השערים. נתונים מפורטים מאתר rsssf נתונים מאתר weltfussball